13] 85 



peteljke. Najljepši ukras podaje mlakama Nymphoides u mje- 

 secu srpnju, kada cvate. Stotine žutih cvjetova diže se nad 

 površinom vode naokolo blizu obale, te se čini kao da gledamo 

 golem žuti vijenac, koji se je naslonio prema sredini mlake na 

 vijenac najmlađih Trapa, a prema obali dotiče se vijenca, što 

 ga čini Marsilia quadrifolia. 



Mjestimice se Trapa i Nymphoides mješaju, pa je vidjeti 

 među gustim rozetama Trapina lišća po koji žuti cvijet od Nym- 

 phoidesa, kao da ga je netko tamo zataknuo, ali lišća mu nije 

 moći lahko zapaziti, jer se gubi među rozetama. 



U jednoj od mlaka razvio se Nymphoides jednolično po 

 čitavoj površini, jer ga ne potiskuje Trapa, od koje je tu samo 

 po koji primjerak. Duge plivajuće stabljike i metar duge lisne 

 peteljke mnogih primjeraka tako su se preplele, da se pomakne 

 čitava površina, kad na jednoj strani izvlačite koji primjerak 

 iz vode. 



Nađe se Nymphoides još i u mlačicama između Čazme i 

 sela Dereza, i to radije, što je dno više muljevito. Razumije se 

 da su primjerci u tim mlačicama znatno manji od onih u većim 

 mlakama, ali za to mnogo brojniji. 



Posljednji vijenac uz samu obalu čini Marsilia quadrifolia 

 L., čije lišće sjeća na lišće djeteline, samo što Marsilia imade 

 redovito 4, a djetelina samo 3 srcolika listića. Marsilia quadri- 

 folia vrlo je obična i vrlo brojna bilina u tim mlakama. Zau- 

 zimlje plića mjesta uz obalu, pa što dublje zalazi od obale u 

 vodu to su joj i lisne peteljke dulje. Najdublja mjesta, kamo 

 još Marsilia zalazi rijetko su veća od 30 cm. Koji metar da- 

 leko od obale, gdje su dublja mjesta, Marsilia ne zalazi; ali se 

 za to na tom uskom prostoru naokolo uz obalu razvije često 

 tako mnogobrojno, da se listovi — koji se na vrhu peteljke 

 u obliku 4-lisne rozete poredaju — plivajući na površini vode 

 svojim rubovima dotiču. Sve to lišće uzeto u jednoj cjelini pri- 

 kazuje se kao mozaik sastavljen od samih srcolikih pravilno 

 unakrst poredanih listića. Gdje je plitka mlačica, a takovih imade 

 u blizini većih mlaka dosta, tamo zapremi Marsilia čitavu po- 

 vršinu, prelazi- i u odvodne grabe uz cestu Derežansku. Imade 

 i u rijeci Čazmi, gdje se također drži obale, pa se tu proteže 

 poput zelene uske većim razmacima prekinute pruge uz lijevu 

 i desnu obalu. Imade primjeraka sa lisnom rozetom od 5 cm. 



* 



